ཝང་ཆི་ཧྲན་གྱིས་ཚོགས་འདུ་གཙོ་སྐྱོང་གནང་སྐབས།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གསུང་བཤད་གལ་ཆེན་ནི་དུས་རབས་ཀྱི་འཕེལ་རྒྱས་དང་འཐབ་ཇུས་ཀྱི་སྤྱི་ཡོངས་ཀྱི་མཐོ་ཚད་ནས་ཕྱོགས་ཡོངས་ནས་ཏང་ནན་པོས་སྐྱོང་བར་ཐོབ་པའི་མངོན་གསལ་དོད་པའི་ཕན་འབྲས་ལ་གདེང་འཇོག་གང་ལེགས་གནང་ཡོད་ལ།སླད་ཕྱིན་ལས་དོན་གྱི་སྤྱིའི་བླང་བྱ་དང་ལས་འགན་གཙོ་བོ་ཁ་གསལ་བཏོན་པ་དང་འབྲེལ།གཟབ་ནན་དང་རིགས་པ་དྭངས་གསལ་ངང་དུས་བབ་ལ་བརྡར་ཤ་གཅོད་དགོས་པ་དང་།ལོ་བརྒྱ་གཉིསཀྱི་འབད་འཐབ་དམིགས་ཚད་དང་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ལོ་རྒྱུས་འོས་འགན་མངོན་འགྱུར་བྱ་རྒྱུར་དམིགས་ཏེ།ཏང་སེམས་དང་དམངས་སེམས་གཅིག་སྒྲིལ་གྱིས་བློ་བརྟན་འགྱུར་མེད་ངང་ཕྱོགས་ཡོངས་ནས་ཏང་ནན་པོས་སྐྱོང་རྒྱུར་སྐུལ་འདེད་གཏོང་དགོས་ཞེས་ནན་བཤད་གནང་ཡོད།གསུང་བཤད་ཀྱི་ནང་དོན་ཐད་ཀར་གནད་དོན་ལ་ཕྱོགས་ཡོད་ལ།གདེང་ཚོད་ཀྱིས་ཡོངས་སུ་ཁེངས་ཡོད་ལ།དམངས་ལ་བཅངས་པའི་ལྷག་བསམ་དང་ཏང་དང་རྒྱལ་ཁབ་ལ་འགན་འཁུར་ཕོད་པའི་སྙིང་སྟོབས་མངོན་ཡོད།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གསུང་བཤད་གལ་ཆེན་སློབ་སྦྱོང་ལག་བསྟར་བྱ་རྒྱུ་ནི་ཏང་ཡོངས་ཀྱི་ཆབ་སྲིད་ལས་འགན་ཞིག་ཡིན་པས།དེ་ཉིད་གསུང་བཤད་གལ་ཆེན་རབ་དང་རིམ་པའི་དགོངས་དོན་ལག་བསྟར་གཏིང་ཟབ་བྱ་རྒྱུ་དང་ཟུང་འབྲེལ་དང་དོན་དངོས་དང་ཟུང་འབྲེལ་དམ་ཟབ་ཀྱིས་ཕྱོགས་ཡོངས་དང་།ཚན་རིག་དང་མཐུན་པ།ཞིབ་ཕྲ།གནད་འཁེལ་བཅས་ཀྱི་སྒོ་ནས་སློབ་སྦྱོང་བྱེད་པ་དང་གོ་བ་ལེན་པ་མ་ཟད།དགོངས་པ་སློབ་སྦྱོང་ལག་ལེན་དང་གོ་དོན་མཐིལ་རྟོགས།ཆབ་སྲིད་ཀྱི་མཐོ་ཚད་མཐོ་རུ་གཏོང་བ།ཆབ་སྲིད་ཀྱི་ཁ་ཕྱོགས་བརྟན་དུ་གཏོང་བ་བཅས་བྱས་ཏེ་ནང་སེམས་རྒྱུད་ལ་འཇགས་པ་དང་ཕྱི་ལག་ལེན་དུ་འཁྱོལ་བ་བྱེད་དགོས།འདུ་ཤེས་བཞིབརྟན་པོ་བཙུགས་ཏེ་ཕྱོགས་ཡོངས་ནས་ཏང་ནན་པོས་སྐྱོང་བ་དང་།ཏང་ནང་ཁུལ་གྱི་ཆབ་སྲིད་འཚོ་བ་ནན་དུ་གཏོང་བ།ཏང་ནང་ཁུལ་གྱི་ཆབ་སྲིད་ཁོར་ཡུག་སྲུང་སྐྱོང་ཡག་པོ་བཅས་བྱས་ཏེ།གཡུར་ཟའི་གྲུབ་འབྲས་ལ་བརྟེན་ནས་ཏང་གི་ཚོགས་ཆེན་བཅུ་དགུ་པ་འཚོག་རྒྱུར་བསུ་བ་ཞུ་དགོས་ཞེས་གསུངས་པ་རེད།